हुन्डाई ओपन गल्फ हुने
हुन्डाई ओपन गल्फ प्रतियोगिताको आठौं संस्करण शुक्रबार गोकर्ण गल्फ क्लबमा सुरु हुनेछ । दुई दिने प्रतियोगितामा करिब १ सय ४० खेलाडीले प्रतिस्पर्धा गर्ने क्लबका निर्देशक दीपक आचार्यले बताए ।
काठमाडौँ — हुन्डाई ओपन गल्फ प्रतियोगिताको आठौं संस्करण शुक्रबार गोकर्ण गल्फ क्लबमा सुरु हुनेछ । दुई दिने प्रतियोगितामा करिब १ सय ४० खेलाडीले प्रतिस्पर्धा गर्ने क्लबका निर्देशक दीपक आचार्यले बताए ।३/४ स्टेबल फोर्ड फम्र्याटमा खेलिने प्रतियोगितामा नेट विजेता र उपविजेतासँगै ग्रस विजेताले ट्रफी पाउनेछन् । महिलातर्फ विजेता, सिनियर (६० वर्षमाथि) र जुनियर (१७ वर्षमुनि) सँगै हुन्डाई ग्राहक विजेतालाई पनि ट्रफी प्रदान गरिनेछ ।यसैगरी लङगेस्ट ड्राइभ, क्लोजेस्ट टु द पिन र मस्ट बर्डिज विजेतालाई पुरस्कृत गरिनेछ । होल नम्बर १० मा होल इन वन स्कोर गर्नेले २७ लाख बराबरको हुन्डाई ग्रान्ड आई–टेन कार प्राप्त गर्नेछ ।हुन्डाईले बर्सेनि आयोजना गर्ने यस प्रतियोगितालाई निरन्तरता दिन पाउँदा खुसी लागेको लक्ष्मी इन्टरकन्टिनेन्टलका वरिष्ठ मार्केटिङ म्यानेजर अवशिष ओझाले बताए ।